HMPRO รายได้เพิ่มหนุนกำไร Q1/60 โต 20.79% มาที่ 1.05 พันลบ.
HMPRO อวดกำไร Q1/60 โต 20.79% มาที่ 1.05 พันลบ. จากปีก่อนมีกำไร 866.18 ลบ. หลังรายได้จากการขาย-ค่าเช่าที่-บริการเพิ่มขึ้น 
25 เม.ย. 2560

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) มีกำไรสุทธิ 1.05 พันล้านบาท หรือมีกำไรสุทธิ 0.08 บาทต่อหุ้น เพิ่มขึ้น 20.79% จากปีช่วงเดียวกันของปีก่อนมีกำไรสุทธิ 866.18 ล้านบาท หรือมีกำไรสุทธิ 0.07 บาทต่อหุ้น

โดยไตรมาส 1/60 บริษัทมีกำไรเพิ่มขึ้นเนื่องจากรายได้จากการขายเพิ่มขึ้น จากการเติบโตของสาขาใหม่ ทั้งธุรกิจโอมโปร เมกา โฮม และโฮมโปรที่ประเทศมาเลเซีย รวมไปถึงรายได้ค่าเช่าที่และรายได้ค่าโฆษณาที่เพิ่มสูงขึ้น